آمریکا بیرلشمیش دوولتلرینین نفوذلو ژورناللاریندان‌ بیری اولان "The New Yorker " فتح الله چی ترور تشکیلاتی‌نین (فئتؤ) تورکیه‌ده 15 ژوئیه‌ده‌کی قانلی دؤولت چئوریلیشی جهدینی "30 ایللیک چئوریلیش" باش‌لیغی ایله اوخوجولارینا تقدیم ائتدی.
چئوریلیش جهدی و فئتؤ-نون یارادیلماسی ایله علاقه‌دار دختر فیلکینس طرفیندن قلمه آلینان مقاله‌ده تشکیلاتین تورکیه‌ده‌کی قوروجولوغو و عضو‌لرین دسته باشی سی فتح الله گولنه باغلیلیقلاریندان‌ بحث اولونور.
فیلکینس فئتؤ-نون باشدا پولیس، کشفیات، اوردو و محکمه اورقان‌لاری اولماق عذره دؤولتین ایستراتژی قوروم‌لارینا نئجه نفوذ ائتدیگینی گئنیش بیر شکیلده شرح ائتدیگی مقاله‌سینده داها اول فتح الله گولن و بعضی عضو‌لردن موصاحیبه آلدیغینی خاطیرلا‌دیر.
گولن‌دن موصاحیبه آلماق اوچون ایلک دفعه 2014-جو ایلده تشکیلاتین  نیویورک داکی مرکزینه گئده‌رک موصاحیبه آلماق ایستدیگی باره‌ده مراجعت ائتدیگینی بیلدیرن فیلکینس مراجعتین گوله‌نین ساغلیق ایله باغلی اولا‌راق رد ائدیلدیگینی، لاکین سونراکی ایل تشکیلاتین اونونلا علاقه یارادا‌راق موصاحیبه اوچون گوله‌نین مالیکانه‌سینه چاغیردیغینی قئید ائدیر.
گوله‌نین نیطق‌ینی "قاریشیق و چتین باشا دوشولن" کیمی دیرلندیرن فیلکینس: "اونا لیدری اولدوغو حرکاتین سیاستله علاقه‌سی اولوب- اولمادیغینی سوروشاندا، طرفدارلاری‌نین چوخ اولدوغونو دئدی. هئچ بیر وطنداشین و یا سوسیال قروپون سیاست‌دن کناردا قالا بیلمه‌یه‌جگینی، چونکی سیاسی قرارلارین و فعالیت‌لرین اونلارین حیات‌لارینا تأثیر ائتدیگینی ایفاده ائتدی" دئیه بیلدیریر.
گوله‌نین یورغون گؤروندوگونه ایشاره ائدن فیلکینس، تخمینن 45 دقیقه‌دن سونرا گؤروشون سونا چاتماسی باره‌ده سیگنال وئریلدیگینی دئییر.
مقاله‌سینده گوله‌نین تورکیه‌ده محکمه و پولیس اورقان‌لارینا سیزما فعالیتینه گئنیش یئر وئرن فیلکینس، آلدیغی موصاحیبه‌لردن سیتات‌لار گتیریر.
2011-جی ایلده آنکارایا سفری زامانی اورخان قاضی ارتکین آدلی بیر حاکیم ایله گؤروشون‌دن بحث ائدن فیلکینس، ارتکی‌نین اونونلا فئتؤ-نون عدلیه اورقان‌لارین‌داکی فعالیتینه دایر معلومات‌لارینی بؤلوشدوگونو قئید ائدیر.
ارتکی‌نین فئتؤ عضو‌لری‌نین حاکیم‌لر و ساوجیلار عالی آلی شوراسینا (ه.س.ی.ک) نئجه یئرلشدیریلدیگیندن دانیشدیغینی یازان فیلکینس، ارتکی‌نین "گیزلی بیر دیلدن ایستیفاده ائدیردی‌لر. گولنچی‌لر کیمین سئچیله‌جگینه قرار وئردیلر و امکداش‌لیق ائتمه‌یه احتیاج حیس ائتمه‌دی‌لر" ایفاده‌لرینی سیتات گتیریر.
فیلکینس لیسه ایللرینده تشکیلاتا قاتیلان، اوزون ایللر فئتؤ-نون یارادیلماسیندا ایشتیراک ائدن و اهمیت‌لی مؤوقع لره  گلدیک‌دن سونرا تشکیلات‌دان آیریلان احمد کلش-ین گوله‌نین تانیدیلدیغی کیمی تواضع کار اولمادیغینی، عکسینه، بؤیوکلوک ادعاسیندا اولان و ترددسور اطاعت طلب ائدن بیری کیمی خاراکتریزه ائتدیگینی بیلدیریر.
فئتؤ عضو‌لری‌نین گوله‌نین قاباغین‌دان قالان یئمک‌لر اوچون داوا ائتدیگی بیل‌یریلن مقاله‌ده کلشین: "گولن بوتون بو حادثه‌لردن خبرداردیر، ساده‌جه گوله‌رک جاواب وئریر" سؤزلرینه یئر وئریلیر.
دئختئر فیلکینس یازی‌سیندا 17 ایل فئتؤ حرکاتیندا ایشتیراک ائتدیک‌دن سونرا 2003-جو ایلده آیریلان سید آلپسویون گوله‌نین آیاققابی‌سینی گئیینن بیری‌نین مراسیمه قاتیلدیغینی و بو آدامین آیاققابی‌سین‌دان بیر پارچا دری قوپاریلا‌راق ساعت‌لارلا بیشیریلدیک‌دن سونرا اینسان‌لار طرفین‌دن یئییلدیگین‌دن بحث ائتدیگینی یازیر.
بعضی کئچمیش آمریکا رسمی‌لری‌نین بیانات‌لارینا دا یئر وئریلن مقاله‌ده فئتؤ عضو‌لری‌نین چئوریلیش جهدینده آپاریجی رول اویناما احتیمالی‌نین چوخ یوکسک اولدوغو قئید ائدیله‌رک: “چونکی اوردودا اونلاردان داها بؤیوک و بیر-بیری ایله علاقه‌سی اولان بیر قروپ یوخ ایدی" دئییلیر.
مقاله‌سینده 2008 و 2011-جی ایللر آراسیندا آمریکانین تورکیه سفیری اولان جیمز جفری نین فیکیرلرینه ده یئر وئرن فیلکینس جفری نین تورکیه‌ده‌کی 15 ژوئیه قانلی چئوریلیش جهدی حاقیندا: "گولنچی‌لرین دؤولت چئوریلیشی تشببوسونه جهد ائده‌جک یگانه قوه اولدوغو" باره‌ده فیکرینی ده قئید ائدیر.
فیلکینس اؤزونو آلبای آ.ک. اولا‌راق تانی‌دان بیر شخصین: "گوله‌نین لیدر قروپون‌دان اولدوغونو دوشوندوگوم بیر نفر واسطه‌سیله بیر هفته اول چئوریلیش جهدین‌دن خبریم واردی". ایفاده‌لرینه یئر وئریلیر.
فیلکینس پرزیدنت-ین سؤزچوسو ابراهیم کالین-ین ایسه اونا: "گولن حرکاتی بؤیوک جینایت تشکیلاتی‌دیر. تخمین‌لریمیزه گؤره، دؤولت چئوریلیشی تشببوسونه قوشولان 11 مین‌دن چوخ اینسان وار. گولن تشکیلاتی ایله هر هانسی بیر علاقه‌سی اولان، عدلیه، اؤزل سکتور، مئدیا و یا دیگر ساحه‌لرده اولان‌لارین هامی‌سینی تعقیب ائدجییک" دئدیگینی بیلدیریر.
مقاله‌ده فئتؤ-نون دسته باشی‌سی گوله‌نین آمریکادا مسکونلاشماسیندا مهم رول اوینایان و گوله‌نین یاشیل کارت آلماسینا یاردیم ائدن آمریکا مرکزی کشفیات ایداره‌سی‌نین (CIA) کئچمیش جاسوسو گراهام فوللرین ده فیکیرلرینه یئر وئریلیر.
فوللئرین مرکزی کشفیات ایداره‌سین‌دن آیریلدیق‌دان سونرا "سیاسی ایسلام" موضوع‌سوندا علمی تدقیقات‌لار آپاردیغی زامان گولنله تانیش اولدوغونا ایشاره ائدن فیلکینس، فوللرین اونا مرکزی کشفیات ایداره‌سی و گولن آراسیندا بیر موناسیبت‌دن خبری اولمادیغینی سؤیلدیگینی بیلدیریر.
فیلکینس فوللرین گولن حاقیندا فدرال سوروشدورما بوروسونا (FBI) دستک مکتوبو یازدیغینی قئید ائتدیگینی و "تکرار یازارام" ایفاده‌سینی ایشلتدیگین‌دن ده یازیر.
فیلکینس مقاله‌سینده آمریکا دیپلوماتی ایستوارت اسمیت طرفین‌دن 2005-جی ایلده یازیلان بیر تلگراف-دا تورکیه پولیسی ‌نین 3 یوکسک سویه‌لی رسمی‌سی‌نین گوله‌نین آمریکادا اقامت ائتمه سینی آسان لاشدیرماسی ایله علاقه‌دار آمریکانین ایستانبول‌داکی کونسول‌لوغونا گئتدیگینی ده قلمه آلیر.
آمریکاداکی بعضی رسمی‌لرین گیزلی یازیشما‌لاردا گولنه یاشیل کارت وئریلمه‌سینه قارشی اولما‌لارینا باخمایا‌راق، گوله‌نین دوست‌لاری‌نین اونو دستکلمک اوچون مکتوب‌لار یازدیغینی قئید ائدن فیلکینس مرکزی کشفیات ایداره‌سی‌نین سابیق جاسوسو جورج فیداس، آمریکانین سابیق تورکیه سفیری مورتون آبراموویچ و ان دقت چکنی، مرکزی کشفیات ایداره‌سی‌نین سابیق دیرکتورو گراهام فوللئرین بو دوست‌لار آراسیندا اولدوغونو وورغولاییر.
